NaiveNeuron/SloPal huggingface dataset:
B. Bugár, podpredseda NR SR: (2004-09-07):
(Hlasovanie.) Prítomných 132, za 110, proti 2, hlasovania sa zdržalo 19, nehlasoval 1. Konštatujem, že sme pridelili návrh zákona výborom, určili sme gestorský výbor, ako aj lehoty výborom na jeho prerokovanie v druhom čítaní. Pristúpime k hlasovaniu o vládnom návrhu zákona o správcoch a o zmene a doplnení niektorých predpisov (tlač 836). Pani poslankyňa Laššáková, nech sa páči.
Viskupič, Jozef, poslanec NR SR (2014-05-29):
Jeden ten moment, kedy, už si to tu spomínal niekoľkokrát, trošička toto slovko trpáci, ja som počul ten prejav pána, pána ministra. Len teraz ma zarazí, vtedy som sa prihlásil do tej faktickej poznámky, že prstom ukazovať na poslanca Národnej rady, že vy ste pre mňa trpák. Ako, pán minister, trošička. Ako bavíme sa tu tisíckrát o nejakej dôstojnosti rokovania, neviem čo, a vy odtiaľ ako predkladateľ návrhu zákona poslancovi vy ste služný. Ste služník, minister, a toto je poslanec Národnej rady, zástupca ľudu a vy mu prstom ukážete, že vy osobne, vy osobne ste trpák. Veď to nerobme! (Reakcia ministra.) A keď si zvolený ako ja, tak sa tak aj správaj ako ja. Ja nehovorím druhým ľuďom tu, že sú trpáci a ešte na nich ukazujem z postu ministra prstom, že konkrétne na niekoho. Toto ako naozaj si myslím, že niekde máme voči sebe nejakú úctu a ja neviem ten, ten protest, tiež si vážim občiansky aktivizmus, ak to bolo tak, že celá skupina, ale veď aj tu navzájom ako ukázať prstom na kolegu poslanca, aj keď je zrovna z opozície, podľa mňa k nám ničomu dobrému nepridáva a nechajme si to úplne niekde mimo tuná rokovania. Ďakujem.
M. Dzurinda, poslanec: (2007-09-04):
Je možné, niektorí páni poslanci hovoria, že dôchodková reforma nebola trafená dobre, že bola spackaná, počúvam. Problém ale spočíva v tom, že súčasná vláda neprichádza so žiadnym vylepšením dôchodkovej reformy, prichádza iba s krokmi, ktoré sú návratom do minulosti, ktoré vedú k stavu, že ľudia na uliciach sa nás celé roky pýtajú, prečo majú také nízke dôchodky, keď celý život poctivo pracovali. Ja toto počúvam na námestiach, na uliciach. A otázka znie, ako sa majú správať zodpovední politici, aby dôchodky v budúcnosti mali solídnejšiu a lepšiu úroveň. V tomto je problém. A pretože ministerka Tomanová tieto budúce dôchodky ohrozuje, stratila dôveru opozície. Toto je podstatná a kľúčová téma našej debaty.
P. Paška, predseda NR SR: (2009-02-17):
(Hlasovanie.) 136 prítomných, 59 za, 5 proti, 71 sa zdržalo, 1 nehlasoval. Návrhy sme neschválili.
Blanár, Juraj, poslanec NR SR (2010-09-08):
Vážený pán predseda parlamentu, očakával som, že vaša obhajoba bude naozaj vecná, ale uchýlili ste sa naozaj k neúctivým pomenovaniam, ktoré nielenže nepatria do slovníka druhého najvyššieho ústavného činiteľa, ale myslím si, že možno ani poslanca. Hovorili ste o pomätenosti vyzerajúce a amaterizme politickom. Nuž, ak vy hovoríte, že „ovplyvniť“ znamenalo „dohliadať“ alebo niečo iné, mám taký pocit, že namiesto toho miesta, ktoré ste zrušili v Bruseli, by ste asi potrebovali zamestnať niekoho, kto bude vykladať vaše vyjadrenia, pretože vždy, keď niečo poviete, potrebujete to dovysvetľovať. A v prípade, že by sme nezvolali túto mimoriadnu schôdzu, tak by sme sa ani nedozvedeli, že ako ste to vlastne mysleli. Ale predpokladám, že nebudeme musieť takto zvolávať schôdze, lebo budete mať niekoho, ktorý bude dovysvetľovať vaše faux pas a vaše vyjadrenia. Pretože druhý najvyšší ústavný činiteľ by mal vedieť, čo má povedať, komu to má povedať, ako to má povedať a správne formulovať bez toho, aby to potom musel vysvetľovať, pretože reprezentujete Slovenskú republiku, nielen tento parlament, ale i Slovenskú republiku.
Pellegrini, Peter, predseda NR SR (2014-12-10):
Ďakujem, pán poslanec. Teraz poprosím pánu spravodajcu Zajaca, aby uviedol správu.
Laššáková, Jana, podpredsedníčka NR SR (2012-09-27):
Páni poslanci, poprosím vás o kľud v rokovacej miestnosti. Nech sa páči, pán poslanec.
Riapošová, Bibiána, poslankyňa NR SR (2014-10-21):
Ďakujem pekne za slovo. Vážená pani predsedajúca, vážené panie poslankyne, páni poslanci, dovoľte mi, aby som ako spoločná spravodajkyňa výborov predniesla informáciu o výsledku prerokovania návrhu zákona vo výboroch. Národná rada Slovenskej republiky uznesením z 23. septembra 2014 č. 1343 sa uzniesla prerokovať uvedený návrh zákona v druhom čítaní a prideliť ho Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre vzdelávanie, vedu, mládež a šport na prerokovanie. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený na prerokovanie. K poslaneckému návrhu zákona zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky v uznesení č. 487 zo 7. októbra 2014 odporúča návrh zákona schváliť; Výbor Národnej rady Slovenskej republiky pre vzdelávanie, vedu, mládež a šport prerokoval návrh dňa 9. októbra 2014 a neprijal platné uznesenie, nakoľko návrh uznesenia nezískal súhlas nadpolovičnej väčšiny prítomných členov výboru; Výbor Národnej rady Slovenskej republiky pre zdravotníctvo v uznesení č. 120 z 24. septembra 2014 odporúča návrh zákona schváliť s pozmeňujúcimi a doplňujúcimi návrhmi uvedenými v časti IV informácie. Návrh spoločnej správy výborov vrátane záverečného stanoviska k návrhu zákona prerokoval gestorský výbor na svojej 47. schôdzi dňa 13. októbra 2014. Gestorský výbor neprijal platné uznesenie o schválení spoločnej správy výborov, nakoľko návrh nezískal potrebný súhlas nadpolovičnej väčšiny prítomných členov výboru. Podpredseda Výboru Národnej rady Slovenskej republiky pre vzdelávanie, vedu, mládež a šport zároveň ma určil za spoločnú spravodajkyňu výborov s tým, aby informovala Národnú radu o výsledkoch rokovania výborov a predložila návrh na ďalší postup. Vzhľadom na uznesenia výborov, ktoré návrh zákona prerokovali a ktoré odporúčajú Národnej rade Slovenskej republiky návrh zákona schváliť, odporúčam Národnej rade Slovenskej republiky, aby po rozprave rozhodli o všetkých podaných pozmeňujúcich a doplňujúcich návrhoch k návrhu zákona, nakoniec o návrhu zákona ako o celku. Ďakujem pekne za slovo, pani predsedajúca, otvorte rozpravu k návrhu zákona v druhom čítaní.
Senko, Ján, poslanec NR SR (2011-03-23):
Vážený pán podpredseda, dnes bola opätovne otvorená rozprava k predmetnému návrhu zákona a dnes bol podaný jeden pozmeňujúci návrh, ktorý mení účinnosť zákona v súvislosti s preložením hlasovania z minulej schôdze na dnešnú schôdzu. Vzhľadom k tomu, prosím, dajte hlasovať o skrátení lehoty.
Suja, Miroslav, poslanec NR SR (2021-05-11):
Ďakujem za slovo, pán podpredseda. Ja by som len chcel, aby bolo opravené hlasovanie, včera pri hlasovaní o vyslovení nedôvery pani ministerke Kolíkovej, všetci ste videli, že som tu bol, a mňa prístroj vykázal, že som neprítomný. Hlasoval som za odvolanie alebo za vyslovenie nedôvery.
Dostál, Ondrej, poslanec NR SR (2023-12-13):
Nemôžem reagovať na predchádzajúcu faktickú poznámku, takže nemôžem potvrdiť to, čo hovoril pán poslanec a bývalý štátny tajomník Hargaš a takže budem reagovať na to, čo hovoril v rozprave pán poslanec Sulík. A áno, nemá to len rozmer pravicovosti a ľavicovosti, ale aj zdravého rozumu, ak sa to tak dá povedať, ale myslím si, že táto debata, debata o rozpočte, debata o návrhu zákona, ktorý má zlepšiť stav verejných financií, má aj ten rozmer pravicovosti a ľavicovosti, lebo samozrejmé, že keby sme tu mali pravicovú vládu, tak ten návrh by mal vyzerať úplne inak, mal by konsolidovať verejné financie predovšetkým na strane výdavkov, na strane úspor a šetrenia a teda myslím, že ak by sme mali že skutočne pravicovú vládu, nie teda vládu strán, ktoré len nejak mechanicky sú priraďované napravo, napravo od stredu. Čiže tento návrh je ľavicový, čo, čo áno, súvisí s tým, že máme tu vládu, kde tri, dve z troch strán sa hlásia k sociálnej demokracii a teda je viac orientovaný na zvyšovanie daní, odvodov a poplatkov. To, čo je aj z môjho hľadiska na ňom problematické, je, že nie je len ľavicový, ale je aj nezodpovedný, lebo tie zvýšené príjmy štátneho rozpočtu nemajú slúžiť na to, že sa, že sa bude znižovať deficit, že sa budú konsolidovať verejné financie, ale naopak, majú byť využité aj na ďalšie rozhadzovanie verejných zdrojov a, bohužiaľ, rozhadzovanie, ktoré má plošný charakter vo viacerých aspektoch, o ktorých sa tu hovorí.
B. Bugár, podpredseda NR SR: (2003-11-27):
(Hlasovanie.) Prítomných 111 poslancov, za návrh hlasovalo 108, 2 sa zdržali hlasovania, 1 nehlasoval. Konštatujem, že Národná rada Slovenskej republiky v súlade s čl. 78 ods. 3 Ústavy Slovenskej republiky vydáva súhlas na trestné stíhanie poslanca Národnej rady Slovenskej republiky Gabriela Karlina na základe žiadosti Generálnej prokuratúry Slovenskej republiky. Pán predseda, môžeme pristúpiť k ďalšiemu hlasovaniu. Ľ. Lintner, poslanec: Pán podpredseda, dajte hlasovať o časti uznesenia pod písmenom B, ktoré budem citovať: „Národná rada Slovenskej republiky b) vydáva súhlas na vzatie do väzby poslanca Národnej rady Slovenskej republiky Gabriela Karlina na základe žiadosti Generálnej prokuratúry Slovenskej republiky z 26. novembra 2003 evidovanej pod číslom VII GPt 249/03“.
Žiga, Peter, podpredseda NR SR (2023-12-14):
Pán poslanec Mikulec.
Sulík, Richard, predseda NR SR (2010-09-07):
Ďakujem. Nech sa páči, reakcia pána Čaploviča.
Matovič, Igor, podpredseda vlády a minister financií SR (2022-09-29):
Dve vety.
Laššáková, Jana, doterajšia podpredsedníčka NR SR (2016-03-23):
Pán poslanec Igor Federič.
Kollár, Boris, predseda NR SR (2022-10-06):
Pán poslanec, prepáčte, toto, nemáte na to nárok, aby ste mňa k tomuto zaväzovali, aby som toto robil (reakcia z pléna), dobre. A pozriem sa, či ste to urobili vy, aby ste sa nevystavili trestnému stíhaniu. (Reakcia z pléna. K rečníckemu pultu pristúpil poslanec Podmanický a odovzdal predsedajúcemu písomné znenie procedurálneho návrhu.) Nie je to žiadosť, je to... (reakcia z pléna), presne. Budeme pokračovať v schôdzi. Každý si to môže zo záznamu stiahnuť a generálny prokurátor určite bude oboznámený o tejto schôdzi. Takisto si to vie z tohto zobrať. Otváram rozpravu k tomuto bodu programu. Do rozpravy som dostal šesť písomných prihlásení: pán poslanec Šeliga, pán poslanec Blaha, pani poslankyňa Denisa Saková, pán poslanec Boris Susko, pán poslanec Richard Takáč a pán poslanec Milan Mazurek. Prvý vystúpi teraz pán poslanec Juraj Šeliga, nech sa páči. Ešte raz zopakujem: pán poslanec Šeliga, potom pán poslanec Blaha, pani poslankyňa Saková, treba ešte doplniť pána poslanca Borisa Susku alebo Suska, potom pána poslanca Richarda Takáča a pána poslanca Milana Mazureka. Ďakujem pekne. Nech sa páči, pán poslanec.
Šefčík, Marek, poslanec NR SR (2023-06-22):
... a dookola ste hovorili to isté. Cmorej, kurnik šopa....
Zajac, Pavol, poslanec NR SR (2013-06-25):
Ďakujem vám, vážený pán kolega, za vaše vystúpenie, kde ste poukázali na to, že SMER oklamal zdravotné sestry. Zdravotné sestry hlavne na východnom Slovensku robia veľakrát za 400 eur, niekedy ani za toľko nie. Ústavný súd na podnet pána Dragulu, poradcu pána premiéra Fica, pozastavil navýšenie minimálnych mzdových nárokov týchto zdravotných sestier, aj keď v rezerve na rok 2012 bolo nechaných 50 miliónov eur na to, aby tieto zdravotné sestry mohli mať navýšené mzdy, a ešte k tomu sem príde návrh Trestného zákona, kde sa pritvrdzuje trestnoprávna zodpovednosť na zdravotníkov vrátane týchto zdravotných sestier. Ja nikomu nič zlé neprajem, ale tí poslanci, čo budú za to hlasovať, sa raz môžu dostať do nemocnice. A budú ich ošetrovať zdravotníci vrátane zdravotných sestier, tie zdravotné sestry, ktoré niekedy ani 400 eur nezarobia a robia na niekoľkozmennej prevádzke, v piatky, sviatky, Nový rok, Vianoce. A poctivo si odmakajú svoju prácu tak, aby bol pacient čo najspokojnejší. Nikomu nič zlé neprajem, lebo poznám tie zdravotné sestry a viem, že aj tak urobia všetko pre to, aby pacient sa cítil čo najlepšie. Spolu s lekármi urobia všetko pre to, aby vyliečili pacienta. Ale toto je nehoráznosť. Toto je nehoráznosť, keď ľudia so 400 eurami mzdy majú ešte mať nad sebou kladivo na zdravotníkov.
Remišová, Veronika, poslankyňa NR SR (2017-04-07):
Ďakujem kolegyni Nicholsonovej. Nuž to je tak, keď niekto nevie riadiť štát, zlyháva, kopí sa mu kauza za kauzou, babráctvo za babráctvom, energie, Bašternák, jedno s druhým, no tak potom už uráža aj tie ženy. A to je signál, že asi by mal z politiky odísť.
Gašpar, Tibor, poslanec NR SR (2024-02-08):
Budeme hlasovať o bode 50 druhého pozmeňujúceho návrhu poslanca Galka.
Zmajkovičová, Renáta, podpredsedníčka NR SR (2013-09-20):
S faktickou poznámkou sa hlási jeden poslanec. Uzatváram možnosť prihlásiť sa s faktickou poznámkou. Pán poslanec Daniš.
Hrnčiar, Andrej, podpredseda NR SR (2018-10-23):
Prerušujem rokovanie o tomto bode programu. Teraz nasleduje prvé čítanie o návrhu skupiny poslancov Národnej rady Slovenskej republiky na vydanie zákona o podpore zachovania územia s rozptýleným osídlením a jeho obyvateľov (laznícky zákon) a o zmene a doplnení niektorých zákonov . Návrh zákona má tlač 1181, návrh na jeho pridelenie na prerokovanie výborom je v rozhodnutí č. 1234. Dávam slovo poslancovi Martinovi Feckovi, aby za skupinu poslancov návrh zákona uviedol.
Mazurek, Milan, poslanec NR SR (2021-10-05):
Vážený pán predsedajúci, páni poslan... panie poslankyne, páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 669. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 699 zo 6. septembra 2021 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní. Prosím, pán predsedajúci, otvorte všeobecnú rozpravu.
Sárközy, Irén, poslankyňa NR SR (2019-05-10):
Ďakujem veľmi pekne, pán predseda. Vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom. Vládny návrh spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokovali ústavnoprávny výbor, výbor pre sociálne veci, výbor pre zdravotníctvo a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 17. júna 2019 a v gestorskom výbore do 18. júna 2019. Zo znenia vládneho návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť výborom, vrátane jeho určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
Baláž, Vladimír, poslanec NR SR (2014-06-25):
Vážená pani podpredsedníčka, vážené dámy a páni, podávam správu Výboru Národnej rady Slovenskej republiky pre zdravotníctvo o výsledku prerokovania návrhu na zvolenie členov Dozornej rady Úradu pre dohľad nad zdravotnou starostlivosťou. Vláda Slovenskej republiky uznesením č. 216 z roku 2014 schválila návrh na zvolenie člena Dozornej rady Úradu pre dohľad nad zdravotnou starostlivosťou a v zmysle § 26 ods. 3 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov predložila návrh Národnej rade Slovenskej republiky. Predseda Národnej rady rozhodnutím č. 1040 z 27. mája 2014 pridelil návrh na zvolenie člena dozornej rady Výboru Národnej rady Slovenskej republiky pre zdravotníctvo na prerokovanie v termíne do 20. júna 2014. Výbor Národnej rady Slovenskej republiky pre zdravotníctvo prerokoval alebo rokoval o predloženom návrhu na svojej 30. schôdzi výboru. Návrh na zvolenie člena Dozornej rady predložil štátny tajomník ministerstva zdravotníctva. Výbor Národnej rady Slovenskej republiky pre zdravotníctvo sa oboznámil s návrhom a konštatoval, že navrhnutý kandidát spĺňa požiadavky podľa § 22 ods. 4 písm. a), d) a e), § 26 ods. 5 zákona č. 581/2004 Z. z. Doktor Illéš sa písomne vzdal funkcie člena dozornej rady úradu dňom 6. mája 2014 a písomné oznámenie doručil Národnej rade. V súlade s § 26 ods. 8 písm. a) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov mu zanikol výkon funkcie. Výbor súhlasil s návrhom vlády na zvolenie člena Dozornej rady Úradu pre dohľad nad zdravotnou starostlivosťou a odporučil Národnej rade: 1. zobrať na vedomie zánik výkonu funkcie člena Dozornej rady Úradu pre dohľad nad zdravotnou starostlivosťou Róbertovi Illéšovi, 2. podľa § 26 ods. 3 zákona č. 581/2004 Z. z. zvoliť Martina Huorku do funkcie člena Dozornej rady Úradu pre dohľad nad zdravotnou starostlivosťou, 3. podľa § 39 ods. 2 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov voľbu člena Dozornej rady vykonať verejným hlasovaním. Skončil som, prosím, otvorte rozpravu.
Gašpar, Tibor, poslanec NR SR (2024-02-08):
Ďalej budeme hlasovať o bode 315 druhého pozmeňujúceho návrhu pána poslanca Galka.
Blanár, Juraj, poslanec NR SR (2011-04-05):
Pán kolega Lazár, chcem poďakovať za obšírne vysvetlenie aj zákulisných vecí, ktoré mnohí z nás sme nemali možnosť poznať. Ale aj vysvetlenie o tom odstupnom, pretože ste sa stali terčom aj útoku predsedu parlamentu pána Sulíka, keď vás obvinil za odstupné, čo sa ukázalo, že nie je pravda a potom sa vám musel ospravedlniť. Ale podporím vlastne to vaše vysvetlenie alebo váš príspevok aj tým, čo najväčší privatizér na Slovensku, pán podpredseda vlády Mikloš, vždy hovorí a povedal to aj v tomto prípade v Teplárni v Košiciach. No vidíte, 90 tis. eur odstupné za pár týždňov je dôkazom toho, že je potrebné to sprivatizovať. Tak toto je prístup, ako pristupujete k privatizácii. Povedali ste zároveň, že táto vláda už aj vie, za čo to predá, pretože hovorí o 200 mil. eur, len účtovná hodnota je okolo 350 mil. eur. To znamená, ja chcem len dodať, aj pán Janiš tu bol a hovoril o tom, že firma, ktorá mala sprivatizovať Cargo slovenské, potom sprivatizovalo maďarské, takže sa priznal v priamom prenose, že oni už vedeli, že ktorá firma mala sprivatizovať aj Cargo. Dnes už aj vedia, za aké peniaze sa má sprivatizovať celá sieť týchto teplární. Takže svedčí to o tom, že máte jasnú predstavu o tom, ako to chcete robiť. Nuž, a potom ešte sa hovorilo o tom, v tom príspevku, ktorý si mal, že štát je zlý vlastník a tak ďalej. Nuž, potom treba pridať aj tú informáciu pre všetkých, ktorí si to nezapamätali, že jednoducho všetky tie monopolné firmy, ktoré sme tu mali, SPP a energetiku, práve sprivatizovala predchádzajúca Dzurindova vláda štátnym firmám – Electricité de France a Gaz de France. Len pre pripomenutie.
Petrák, Ľubomír, poslanec NR SR (2017-06-14):
Ďakujem pekne za slovo, pán podpredseda. Dovoľte mi, aby som v mene kolegov, ktorí sú spoluautormi tohto zákona, krátko uviedol jeho návrh. Cieľom uvedenej novely je riešiť situácie vyplývajúce z aplikácie príslušných ustanovení školského zákona v praxi, ktoré sa týkajú poskytovania výchovy a vzdelávania vo viacerých učebných odboroch v jednom odbornom učilišti. Ďalej termínov overenia špeciálnych schopností a zručností alebo nadania uchádzačov v štúdiu na strednej škole, ak má podanú žiadosť o prijatie na viaceré stredné školy, ktoré toto overenie vyžadujú, tak aby sa neprekrývali termíny prijímacích skúšok. A tretia vec, ktorú rieši táto novela, je prehodnotenie účelnosti vedenia niektorých údajov o deťoch a žiakoch a ich zákonných zástupcoch v rezortnom informačnom systéme, ktoré podľa nášho názoru nie je potrebné viesť, a tým pádom pristupujeme k čiastočnej debyrokratizácii štátnej správy. To sú všetko veci, ktoré vyplývajú takisto z aplikačnej praxe, a preto prosím ctených kolegov o podporu tohto návrhu zákona. Ďakujem pekne.
Blanár, Juraj, poslanec NR SR (2015-06-17):
Ďakujem pekne, vážený pán kolega, ja vám dám trošku do pozornosti, aby ste si možno pozreli zákony, ktoré hovoria o financovaní školstva, kde sa hovorí o tom, že zriaďovatelia, či už súkromní, cirkevní alebo verejní, dostávajú rovnako platbu, nie je tam žiadny rozdiel. Avšak vy si mýlite školy so školskými zariadeniami, pretože centrá voľného času sú školské zariadenia, a to je trošku niečo iné. Ale to už nechám na posúdení tých, ktorí nás budú sledovať, lebo vy napádate neustále samosprávu, že ona si to nejakým spôsobom sama prerozdeľuje a nejako zle. Len vy ste zabudli napríklad na to, že keď samospráva dostane financie na deti, samospráva okrem toho, že financuje aj tieto školské zariadenia, napríklad CVČ-ka, ešte financuje napríklad aj zľavy, v tomto prípade krajská samospráva zľavy na cestovnom pre všetkých študentov a žiakov na prímestskej autobusovej doprave, čo sú obrovské čiastky. Ale to vám, samozrejme, uniklo pozornosti, ale nevadí. V každom prípade treba povedať jednu vec, že obhajujete rady školy, čo ja nespochybňujem absolútne, ako to, čo je najlepšie, a pritom hovoríte, že medzi nami sú rôzni zvláštni ľudia. Čiže pripúšťate, že aj v radách škôl sú rôzni zvláštni ľudia, ktorí si všeličo môžu robiť. A na druhej strane hovoríte, načo majú tí zriaďovatelia svojich zástupcov v radách škôl, keď si to nevedia presadiť. Tak ja sa pýtam, načo majú tí zriaďovatelia súkromných škôl v radách školy svojich zástupcov, keď si to nevedia presadiť a môžu dvakrát vetovať zriaďovatelia tento návrh. Skúste mi na to odpovedať, pán poslanec.
Kotleba, Marek, poslanec NR SR (2021-10-21):
Ale veď ja reagujem. Však toto povedal predrečník v rozprave. Ja hovorím na jeho rozpravu.
Grendel, Gábor, podpredseda NR SR (2022-11-11):
S reakciou na faktické poznámky pán poslanec Mazurek.
Pellegrini, Peter, predseda NR SR (2015-09-23):
Ďakujem veľmi pekne, pán spravodajca. A teraz pán poslanec Petrák uvedie hlasovanie v prvom čítaní o vládnom návrhu zákona o športe (tlač 1723), je to bod 59 schváleného programu. Nech sa páči, pán poslanec. (Hlasovanie o vládnom návrhu zákona o športe a o zmene a doplnení niektorých zákonov , tlač 1723.)
Choma, Igor, poslanec NR SR (2019-04-05):
Ďakujem pekne. Začnem od pani Zemanovej, pretože to je úplná, úplná, úplné nepochopenie veci, neviem to inak slušnejšie povedať, pani Zemanová. A toto ste prezentovali aj na poslaneckom prieskume. Vy ste stále nútili Národnú diaľničnú spoločnosť, veď im, preboha, zaplaťte tých 120 mil., chudákom Talianom. Preboha, však nech im zaplatí, ale musia preukázať za čo! Veď ak nepreukážu za čo, no tak nedáte z vrecka, štátneho rozpočtu 120 miliónov. To do dnešného dňa nie je preukázané, na čo chcú minúť alebo na čo minuli 120 mil. naviac! To je relevantná informácia, prosím vás, a narábajte s ňou normálne. Vy ste poslankyňa a musíte obhajovať záujmy štátu. Aj ja by som bol najradšej, keby tá výstavba pokračovala. Ale, bohužiaľ, niekto nevie splniť podmienky zmluvy. To je celé. A treba to rešpektovať. Pán poslanec Grendel, môžeme diskutovať o politickom pohľade na PPP a o trestnom stíhaní. Pán Ivan, takisto. Áno, dal návrh zhotoviteľ, ale využil zmluvu, ustanovenia zmluvy a FIDIC-u a nikto mu v tom nemôže zabrániť. Môžeme si myslieť o tom, čo chceme. Čo sa, pán Heger, PPP nie je dobrý, lebo stačí dobrá príprava. Príprava bola dobre urobená. Aj európske fondy sme mohli naozaj využiť na to, aby sme postavili R3, R4, R7, aby sme dostavali ostatné diaľnice. Dnes sme mohli mať naozaj mimoriadne dobre vybudovanú sieť. Mohli. Bohužiaľ, pochybeniami sa to nestalo. A čo sa týka pána Marosza. Okej, ja viem na túto tému komunikovať s vami, pán poslanec, ale uvedomte si, že ako by to vyzeralo tu, keby sme dnes začali diskutovať a ako by to bolo pri hlasovaní o ústavnom zákone. Kto by ho išiel schváliť, povedzte. My sme len rokovali o dlhovej brzde a už sme sa nevedeli dohodnúť dvadsiati poslanci na tom, ktoré úseky majú ísť prioritnejšie a ktoré nie. Je to obrovský problém a každý z regiónu má názor o tom, že moja diaľnica je prednejšia. Preto to musí pripraviť odborný tím, výskumný ústav, neviem kto a musí to prísť odborne zdôvodniť a vtedy sa môže o tom rokovať v parlamente. Ďakujem pekne.
Kvorka, Ján, poslanec NR SR (2019-05-13):
Pán predsedajúci, prosím, dajte hlasovať o návrhu zákona ako celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Glváč, Martin, podpredseda NR SR (2017-03-24):
Ďalší v rozprave vystúpi pán poslanec Jurzyca. Nech sa páči.
Grendel, Gábor, podpredseda NR SR (2020-03-24):
Ďakujem za slovo, pán predsedajúci. Zdá sa mi, že je tu taká, ešte taká nesmelá atmosféra, každý ako keby sa len oboznamoval s tým prostredím a so spôsobmi, ako Národná rada funguje, ale vystúpenie pána poslanca Suska ma naozaj trochu vyprovokovalo k tomu, aby som predsa len vstúpil do tejto miestami, sa mi zdá, až submisívnej atmosféry v Národnej rade. Pán poslanec, vážny zásah do nezávislosti súdnictva. To naozaj nás idete o tomto poučovať, čo je vážny zásah do nezávislosti súdnictva?! Nominácia pani Jankovskej na Ústavný súd bol vážny zásah do nezávislosti súdnictva alebo pána Kajetána a ostatných. Teraz sa ide robiť poriadok v súdnictve a nie vážny zásah. (Potlesk.)
P. Osuský, poslanec: (2002-02-19):
I. Presperín, podpredseda NR SR: Hlasujte o predloženom návrhu. Hlasujeme s odporučením gestorského výboru schváliť ho. (Hlasovanie.) Prítomných je 86 poslancov, za 84, proti nikto, nikto sa nezdržal, nehlasovali 2. Tieto návrhy boli schválené. Prosím ďalej.
Susko, Boris, poslanec NR SR (2015-07-03):
Ďakujem pekne za slovo, pani predsedajúca. Pán poslanec Lipšic, chcem sa dotknúť otázky, ktorú ste otvorili, a to je zodpovednosť štátu za ujmu vo vzťahu k trestnému stíhaniu. Pokiaľ ide o väzbu, absolútne súhlasím, tam nie je o čom. A pokiaľ ide o stíhanie na slobode, viete, podľa môjho názoru by sa s tým dalo súhlasiť za jednej podmienky. Za podmienky, že bude dôsledne v Slovenskej republike dodržiavaná prezumpcia neviny. A to bez ohľadu na to, či ide o majetkové trestné činy, korupciu, vraždy a tak ďalej. Pretože súčasný stav je taký, že je to podsúvané najmä médiami, ale aj tu v parlamente a na iných fórach, že už ak je niekto len v štádiu prípravného konania, tak už ho médiá podsúvajú ako vinného. To ešte nehovoriac o tom, keď je obvinený alebo obžalovaný. To už je jednoznačne vinný ešte pred tým, ako bol vôbec odsúdený. Čiže dá sa s tým súhlasiť, s týmto názorom, ale len za tej podmienky, že bude absolútne dodržiavaná prezumpcia neviny, čo v súčasnosti sa nedeje. V súčasnosti proste niekto je obžalovaný a v tom momente ho prezentujú médiá, aj keď iniciálami, ale z toho kontextu všetci vedia, o koho ide, a už je verejnosťou odsúdený. A to si myslím, že v tomto štádiu tým ľuďom naozaj spôsobuje ujmu, ktorá v prípade, že budú oslobodení následne, tak by mal mať nejaký, mal mať nejaký reálny odraz potom v odškodnení. Ďakujem.
Laššáková, Jana, podpredsedníčka NR SR (2015-03-20):
Ďakujem pekne, pán navrhovateľ. Zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Mariánovi Radošovskému. Nech sa páči, pán spravodajca.
Grendel, Gábor, podpredseda NR SR (2021-09-28):
Prezentujme sa a hlasujme. (Hlasovanie.) Prítomných 121 poslancov, za 106, proti nikto, zdržali sa 15, hlasovali všetci prítomní. Pristúpime k tretiemu čítaniu o návrhu zákona. Otváram rozpravu v rámci tretieho čítania. Pýtam sa, či má niekto záujem prihlásiť sa do rozpravy. Nie. Vyhlasujem rozpravu za skončenú. Budeme hlasovať o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Bugár, Béla, podpredseda NR SR (2018-05-15):
Prezentujme sa a hlasujme. (Hlasovanie.) Prítomných 143, za 83, proti 18, zdržalo sa 42. Návrh vládny sme schválili. Teraz znovu prosím pána poslanca Puciho, aby uviedol hlasovanie o vládnom návrhu zákona o metrológii (tlač 870), ktorý sme prerokovali a prerokovávame v druhom čítaní, nech sa páči. (Hlasovanie o vládnom návrhu zákona o metrológii a o zmene a doplnení niektorých zákonov , tlač 870.)
Muňko, Dušan, poslanec NR SR (2010-09-09):
Ja len chcem reagovať, že v krátkej dobe okrem ochranného valu dôjde aj ku gréckej pôžičke, ak nechceme mať problémy s Bruselom, budeme to musieť riešiť doma.
Suja, Miroslav, poslanec NR SR (2021-09-30):
Ďakujem za slovo, pán podpredseda. Tak, pán poslanec Baránik, ja som neútočil na taxikárov, ja si povolanie vážim, ja som útočil na taxikára, a či ste robil oficiálne, alebo načierno, je mi úplne jedno. Ja budem rád, ak vystúpite normálne v rozprave, a nie v záverečnom slove, aby sa no va... na vás dalo normálne reagovať, že to nezneužijete, tak to budem rád. A ja som podotkol aj druhú vec. Nielenže dostal podporu naprieč politickým spektrom, ale pán generálny prokurátor má... viac ako asi 600 prokurátorov ho podporilo, ďalšia odborná verejnosť a laická verejnosť, má vysokú popularitu. Ja len verím v to, že bude naďalej dodržiavať zákon, aj keď niektorým z vás to veľmi vadí, veľmi vadí. Viete, aj vaše vyjadrenie, že vy ste ho volil – nevolil, a že nemá vašu dôveru, no, samozrejme, lebo vašu dôveru má právoplatne odsúdený Lipšic, a, samozrejme, najradšej by ste tu videli Klimenta, ktorý sa vyjadril, že radšej , že keď mu poviete, zavrie aj vlastnú matku, ale potom by sme už boli naozaj banánová republika. A to, čo som povedal, že všetci slušní ľudia vidia pomyselné svetielko nádeje v generálnom prokurátorovi ako poslednú odporu proti tejto vládnej junte, ako človeka, ktorý si ctí zákon, ako sám povedal, sa nedá zastrašiť a vidíme, že vám to niektorým nevadí, to za tým si stojím. Takže asi toľko. A ešte jednu vec by som podotkol. V živote som s pánom generálnym prokurátorom nebol. Nikdy som sa s ním nestretol ani nerozprával, ak ho začne teraz niekto napádať alebo mňa. Nikdy. Ani som mu len ruku nepodal. Stretol som ho najbližšie, tak ako keď som teraz bol pri pulte, a to bolo všetko. Takže keď začnete zasa nejaké zbesilé útoky pre... na vašich tlačovkách, tak si na to spomeňte, na tieto slová.
Bugár, Béla, podpredseda NR SR (2011-06-29):
Na vystúpenie pána ministra s faktickými poznámkami sa hlásia dvaja. Končím možnosť prihlásiť sa do faktických. Pán poslanec Raši.
Laššáková, Jana, podpredsedníčka NR SR (2013-12-05):
Ďakujem pekne, pán minister. V poradí piatu otázku položil pán poslanec Viliam Jasaň ministrovi dopravy, výstavby a regionálneho rozvoja Slovenskej republiky Jánovi Počiatkovi a otázka znie: „Ako obyvateľa Petržalky by ma zaujímalo, aké infraštrukturálne projekty sa budú financovať v hlavnom meste a v Petržalke z eurofondov.“ Poprosím vás o odpoveď, pán minister, ako aj o oznámenie ukončenia odpovede.
Poliačik, Martin, poslanec NR SR (2014-10-21):
Fero, ja som od začiatku mal taký dojem, že to nie je úplne v poriadku, ten zákon. A teraz ho mám oveľa ostrejší, než som ho mal predtým. Tam už teda nie je problematická len tá vágna definícia v tom prvom riadku, to znamená, doplnkové občerstvenie typu, alebo doplnkové potraviny typu rýchleho občerstvenia, pod čím ani, ani divá srna netuší, že čo by to asi mohlo byť, či to náhodou nie sú práve tie zdravé bagety, kľudne, aj s domácim maslom a so zeleninou a grahamové, ktoré ale tiež zrejme nie sú úplne ideálne, ale už aj ten obsah cukru a soli a ovocnej zložky, ktorý je v tých ďalších, začína byť podľa toho, čo si povedal, problém a všetko ostatné, čo je v tomto návrhu, už zakázané je. Je zakázané vyhláškou ministerstva zdravotníctva. Pre mňa tým pádom naozaj nie je iná možnosť z tohto, ako tento zákon, ja si myslím, že keď si to dobre vypočula pani predkladateľka, tak tento zákon stiahne, lebo zjavne to, čo ten zákon zakazuje, je postavené na vode, to nemá reálny základ, a to, čo zakazuje navyše ešte, tak to už zakázané je vyhláškou ministerstva zdravotníctva. Ja ti každopádne veľmi pekne ďakujem, lebo je dobré v tejto diskusii vypočuť si aj takzvané „high facts“ a nielen domnienky a mýty. Ďakujem.
Laurenčík, Milan, podpredseda NR SR (2020-09-24):
Na vaše vystúpenie evidujem jednu faktickú poznámku. Nech sa páči, pán poslanec Ondrej Dostál.
Mezenská, Helena, poslankyňa NR SR (2012-10-23):
Tak, ak sa tu hovorilo o ženách a tom triedení, respektíve v takom kategorizovaní, že sú len ženy, ktoré vlastne sa chcú sebarealizovať, idú preto do práce. Chcela by som poopraviť tento váš postoj aj názor, pán minister, pretože nie je to tak, nie preto, že by sa chceli ženy, chceli sebarealizovať, chodia do práce, ale aj preto, že mnohé sú nútené zo sociálno-ekonomických dôvodov, aby uživili spolu s manželom svoje rodiny. Sú nútené do tejto práce ísť a možno aj v takom ranom veku dieťaťa umiestňovať toto dieťa v predškolskom zariadení. Takže toto som si dovolila, na toto upozorniť. Zároveň by som chcela vyjadriť svoj názor, že rovnako v rámci prorodinne nastavenej politiky by takáto odpočítateľná položka pre manželku, ktorá sa riadne stará o deti, o domácnosť, ak sa takto rozhodne, aby takáto položka bola udržaná. Ďakujem.
Švejna, Ivan, poslanec NR SR (2012-12-07):
Ďakujem. Ja by som len doplnil, že keď vláda hovorí o zdaňovaní bohatých, treba povedať jednu zásadnú vec, že vysoký plat, keď má niekto vysoký plat a je zamestnaný, vôbec nie je bohatý. Bohatý je ten, kto má velikánsky majetok. A pôvod, väčšina pôvodu velikánskeho majetku, žiaľbohu, na Slovensku je z privatizácie a z tunelovania a zo štátnych zákaziek. Ďakujem.
Bugár, Béla, podpredseda NR SR (2018-02-07):
Otváram možnosť sa prihlásiť ústne. Štyria. Končím možnosť sa prihlásiť. Páni poslanci, dvakrát je pán Číž, tak predpokladám, že piati. Takže dobre, piati. Pán poslanec, za takú krátku dobu chcete? Osem minút máme. (Reakcia z pléna.) Nech sa páči, nech sa páči, pán poslanec Krajniak, potom Kaščáková, Dostál, Kecskés a pán poslanec Číž. Nech sa páči, pán poslanec.
Šuca, Peter, poslanec NR SR (2019-06-19):
Ďakujem, pán predsedajúci. Keďže sme odhlasovali body zo spoločnej správy, dajte, prosím, v zmysle § 84 ods. 2 rokovacieho poriadku hlasovať o tom, že prerokovaný návrh zákona prerokujeme v treťom čítaní ihneď.
Jurinová, Erika, podpredsedníčka NR SR (2014-11-09):
Pán poslanec Brocka.
Paška, Pavol, predseda NR SR (2012-10-26):
Hlasujeme. (Hlasovanie.) 132 prítomných, 98 bolo za, 32 sa zdržalo, 2 nehlasovali. Schválili sme návrh novely zákona č. 260/2011 Z. z. Poprosím pána poslanca Hambálka, aby uviedol v druhom čítaní hlasovanie o návrhu pánov poslancov Andreja Hrnčiara, Lászlóa Solymosa a Bélu Bugára na vydanie zákona č. 8 o cestnej premávke. Je to tlač 133. (Hlasovanie o návrhu poslancov Národnej rady Slovenskej republiky Andreja Hrnčiara, Lászlóa Solymosa a Bélu Bugára na vydanie zákona, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 133.)
Hrnčiar, Andrej, podpredseda NR SR (2019-06-18):
Ďakujem. Otváram rozpravu. Do rozpravy som dostal jednu písomnú prihlášku za klub OĽANO, pán poslanec Heger.
Glváč, Martin, podpredseda NR SR (2017-02-03):
S reakciou pán poslanec Baránik, nech sa páči.
Janckulík, Igor, poslanec NR SR (2024-06-14):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky aj Ministerstva hospodárstva Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 6. septembra 2024 a gestorský výbor do 9. septembra 2024. Pán predsedajúci, prosím, otvorte rozpravu k uvedenému návrhu zákona.
Novotný, Viliam, poslanec NR SR (2015-07-03):
Ja viem, že pánovi podpredsedovi Čížovi sa nepočúva dobre, keď hovorím o Váhostave, ja viem, že SMER-u sa nepočúva dobre, keď sa hovorí o Váhostave, lebo je to kauza, ktorá sa bezprostredne dotýka strany SMER. Ja som o tom hovoril dnes preto, lebo mal som tú časť v priebehu mája komunikovať s pánom generálnym prokurátorom práve o kauze Váhostav, položil som mu otázky na parlamentnej hodine otázok, ktorej sa on, žiaľ, nemohol zúčastniť z pracovných dôvodov, následne som od neho dostal nesmierne korektné odpovede, dokonca mi ich odovzdal na osobnom stretnutí aj s vysvetlením, chcel som podčiarknuť túto skutočnosť a podeliť sa o tieto odpovede s poslancami pléna Národnej rady, pretože ak by ich bol povedal na hodine otázok, počuli by ich všetci a považoval som za správne si ich nenechať len pre seba, pretože boli veľmi korektné a odrážali to, že pán generálny prokurátor má skutočný, úprimný a hlboký záujem vyšetriť kauzu Váhostav a verím, že sa tak aj stane. Súhlasím s tou časťou vášho vystúpenia, pán podpredseda Číž, keď ste podčiarkli skutočnosť, že opoziční poslanci mnohokrát pochválili pána generálneho prokurátora. Ja si uvedomujem, že naozaj pána generálneho prokurátora zvolili predovšetkým poslanci SMER-u, no ale musím vám pogratulovať, tento raz ste zvolili správneho človeka na správne miesto, myslím si, že je to veľmi kvalitný človek, ktorý veľmi dobre vykonáva svoju funkciu. A v závere môžem povedať, že toto moje tvrdenie podčiarkuje moja osobná skúsenosť s tým, ako sa postavil k mojim otázkam pri kauze Váhostav, a využil som svoje vystúpenie a dnes využijem ešte raz aj túto faktickú poznámku, aby som ho povzbudil a poprosil v aktivite vo vyšetrovaní tejto kauzy. Ďakujem pekne.
Danko, Andrej, podpredseda NR SR (2023-12-19):
Nie je, číta sa len...
Brocka, Július, poslanec NR SR (2014-02-12):
Možno veľmi stručne, dve-tri vety. Rozprava, aj keď diskutoval len predkladateľ a dvaja poslanci vo faktických, bola o zle nastavenom sociálnom systéme, s tým sa dá určite súhlasiť. Čiže mohlo by to byť inšpiratívne pre pána ministra sociálnych vecí a pre poslancov zo SMER-u, lebo bez nich toto nezmeníme. Len sa mi chce dopovedať alebo považujem za potrebné dopovedať jednu vetu, že pri každom návrhu aj z opozície potrebujeme spojencov, a preto by som sa prihováral aj za formu alebo spôsob, ktorým sa to snažíme presadiť, lebo naozaj my sa potrebujeme navzájom všetci. A to je asi všetko, ďakujem za vašu pozornosť.
Potocký, Milan, poslanec NR SR (2021-05-28):
Ďakujem za slovo. Pán poslanec Viskupič, mňa osobne mrzí, že pri zmene tohto rozpočtu ste vytvorili, SaS-ka, taký pevný blok s hnutím REPUBLIKA a ĽSNS a idete proti vlastnej koalícii. Je to z vašej strany maximálne nezodpovedné. Ale chcem upozorniť na jednu dôležitú vec, ktorej nie je v tejto debate venovaná pozornosť, a to je Plán obnovy a odolnosti, ktorý má na Slovensku naštartovať veľmi výrazné reformy a má pomôcť našej ekonomike. Ten... táto zmena rozpočtu počíta so sumou 148 mil. eur, ktorá má naštartovať tento Plán obnovy a má na Slovensko priviesť 6 mld. eur. Vy, pán Viskupič, svojím správaním, ak tento, ak túto zmenu rozpočtu nepodporíte, môžete vážnym spôsobom ohroziť naštartovanie Plánu obnovy a odolnosti, a tým pádom aj dôležitých reforiem a prijatiu 6 mld. eur z Európskej únie, a toto nie je zdravý rozum, to je nezodpovedný prístup.
P. Hrušovský, predseda NR SR: (2003-07-10):
Prosím neprítomných poslancov v rokovacej sále z poslaneckého klubu ANO, aby sa dostavili do rokovacej sály. Panie poslankyne, páni poslanci, prezentujme sa bez toho, že by sme hlasovali o konkrétnom návrhu. (Hlasovanie.) 104 prítomných. Prosím poslanecký klub strany ANO, aby prerušil rokovanie svojho poslaneckého klubu a dostavil sa na rokovanie. Panie poslankyne, páni poslanci, pristúpime k hlasovaniu. Prosím teraz pána poslanca Gála, aby uvádzal návrhy na hlasovanie k vládnemu návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a o doplnení zákona č. 328/1991 Zb. o konkurze a vyrovnaní v znení neskorších predpisov . Nech sa páči, pán poslanec Gál.
Farkašovský, Karol, poslanec NR SR (2024-06-20):
Ďakujem pekne. Pani kolegyňa, povedali ste, že zákon nijako nezlepší kvalitu vysielania. S tým súhlasím, lebo zákon ani nemôže sám osebe zlepšiť kvalitu, samotnú kvalitu obsahu vysielania. Ale môže na to vytvoriť podmienky a má na to vytvoriť podmienky. Obsahovú kvalitu môže zlepšiť jedine redakčný tím a manažment RTVS. Pravda, na to sa musí zobudiť z profesionálnej slepoty. Evidentne sa však jedni aj druhí pozerajú do krivého zrkadla a vidia sa ako bojovníci za slobodu slova. Ale sú to samozvaní bojovníci, ktorí stratili zmysel pre realitu, robili politickú nadprácu a namiesto toho, aby to priznali a urobili sebareflexiu, zanovito trvajú na svojom a naďalej pokračujú v tendenčnom informovaní. Základnou chybou RTVS je ignorovanie zásadnej požiadavky verejnosti na pluralitu informácií. Tu treba nastaviť pravidlá a princípy. A to je zmysel nového zákona o RTVS, respektíve STVR. Ďakujem.
Mičovský, Ján, poslanec NR SR (2013-03-20):
Vážený pán predseda, dajte, prosím, hlasovať o návrhu zákona ako o celku v znení schválených pripomienok s odporúčaním gestorského výboru prerokovaný zákon schváliť.
Bugár, Béla, podpredseda NR SR (2018-02-14):
Pani poslankyňa, najprv musíte povedať procedurálny návrh, až potom to môžte zdôvodniť.
Bugár, Béla, podpredseda NR SR (2018-09-19):
Pán poslanec Budaj, môžte reagovať na faktickú.
Laurenčík, Milan, podpredseda NR SR (2021-03-17):
Toto boli všetko písomne prihlásení rečníci do rozpravy. Pán podpredseda parlamentu. Teraz sa pýtam, či sa hlási do rozpravy niekto ústne. Končím možnosť prihlásiť sa do rozpravy. Do rozpravy sa prihlásili dvaja páni poslanci. Nech sa páči, pán poslanec Ondrej Dostál, ako prvý.
Heger, Eduard, podpredseda vlády a minister financií SR (2020-09-16):
Opäť ďakujem, pán predsedajúci. Takže, vážený pán podpredseda, vážené panie poslankyne, vážení páni poslanci, predkladám na rokovanie Národnej rady Slovenskej republiky návrh zákona, ktorým sa tentokrát mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona bol schválený vládou Slovenskej republiky taktiež 26. augusta. Cieľom návrhu zákona je opäť transpozícia smernice Európskeho parlamentu a Rady EÚ, tentokrát 2019/878/EÚ z 20. mája 2019, ktorou sa mení smernica 2013/36/EÚ, pokiaľ ide o oslobodené subjekty, finančné holdingové spoločnosti, zmiešané finančné holdingové spoločnosti, odmeňovanie, opatrenia a právomoci v oblasti dohľadu a opatrenia na zachovanie kapitálu. Hlavným cieľom tejto smernice je znižovanie rizík v bankovom sektore. Návrh zákona; teraz trošku bližšie k samotnému; mení pravidlá na výpočet kapitálových požiadaviek. Národná banka Slovenska na základe každoročného preskúmavania a hodnotenia vlastných zdrojov banky má možnosť odporučiť zmeny vo výške dodatočných vlastných zdrojov alebo v prípade neplnenia tohto odporúčania uložiť banke osobitnú požiadavku na vlastné zdroje. Upravuje napríklad kritériá na zaradenie banky alebo aj celej skupiny medzi systémovo významné (tzv. G-SII) alebo lokálne systémovo významné (O-SII). Zároveň sa upravuje udržiavanie vankúšov pre tieto kategórie systémovo významných bánk a skupín. Mení reguláciu finančných holdingových spoločností a zmiešaných finančných holdingových spoločností, ktoré musia získať súhlas na vykonávanie činnosti. Taktiež zavádza povinnosť zriadiť sprostredkujúcu materskú spoločnosť v Európskej únii pre veľké skupiny so sídlom mimo Európskej únie s cieľom uľahčiť dohľad nad takýmito skupinami a taktiež mení systém odmeňovania tak, že nanovo definuje okruh osôb a zamestnancov banky s významným rizikovým vplyvom na banku, na ktorý sa vzťahujú zásady odmeňovania v banke vrátane odkladu vyplácania pohyblivých zložiek z celkovej odmeny. Súčasťou návrhu sú aj ďalšie úpravy technického charakteru vyplývajúce z aplikačnej praxe, ako aj legislatívne úpravy súvisiace s odstránením transpozičných deficitov viacerých smerníc. Prijatie navrhovaného zákona nebude mať vplyv na rozpočet verejnej správy, pričom bude mať možné negatívne vplyvy na podnikateľské prostredie. Návrh zákona nemá sociálne vplyvy, vplyvy na životné prostredie, služby verejnej správy pre občana a na informatizáciu a nemá vplyvy ani na manželstvo, rodičovstvo a rodinu. Dovoľujem si vás týmto požiadať o prerokovanie návrhu. Ďakujem za pozornosť.
Bugár, Béla, podpredseda NR SR (2011-07-12):
Prezentujme sa a hlasujme o tomto návrhu. (Hlasovanie.) Prítomných 143 poslancov, za 78, 2 proti, 63 poslancov zdržalo sa hlasovania. Konštatujem, že sme tento návrh sme schválili. Prosím teraz pána poslanca Tibora Tótha, aby ako spravodajca z výboru pre financie a rozpočet uvádzal hlasovania o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (tlač 400). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony , tlač 400.)
Osuský, Peter, poslanec NR SR (2018-10-23):
Ďakujem pekne. Ku cti kolegu Madeja slúži, že uviedol Benátsku komisiu ako zdroj odporúčania. Benátska komisia je nezáväzný spolok. Možnože znie hrdo, však sa volá Benátska, a nie povedzme z Hrochote alebo z Môťovej, ale situácia nášho súdnictva, jeho stavu, dôvery občanov v nich sa nedá celkom mechanisticky porovnávať s vaším argumentom, že kde je to inde v Európe. Mám pocit, že v Dánsku a v Nemecku a možno ani v Holandsku nemajú tie problémy so súdnictvom, takže merať to takto je trošku zvláštne. Druhá vec, o ktorej v tom vašom návrhu, o ňu ide, že je tam krásne zakomponovaný systém dvojičiek. A ja nechcem slyšet trávu růst. Ale viem si živo predstaviť veľkolepú kombináciu Harabin – Fico. Obidvaja sú JUDr. A viem si tiež predstaviť kombináciu Jankovská – Kaliňák. Obidvaja sú JUDr. To znamená, toto napchávanie dvojičiek typu Mamojka – Laššáková je ukážka. A inak pokiaľ ide o odporúčania, ja si pamätám, ako hovoril váš prezident, ktorý bol takmer váš, a ba až úplne váš, o tom, že Čentéš je terciárny problém. Ale potom mu Macejková podala slepeckú paličku a postavila oslí mostík a odrazu sa to dalo zvážiť. Tomuto prezidentovi ste zobrali možnosť zvažovať. A ja nebudem hlasovať za nič, čo ho zbavuje možnosti vybrať si.
Kaliňák, Robert, podpredseda vlády a minister vnútra SR (2013-02-07):
Ďakujem pekne, vážená pani predsedajúca. Vážené dámy poslankyne, páni poslanci, predovšetkým by som rád ospravedlnil predsedu vlády Roberta Fica z dnešnej hodiny otázok, ktorý je na samite Európskej únie v Bruseli. A ďalej by som rád ospravedlnil pána ministra životného prostredia Petra Žigu, ktorý je na pracovnej ceste mimo Bratislavy. Zastupovať ho bude pán minister pôdohospodárstva a rozvoja vidieka Ľubomír Jahnátek.